als_Latn dik_Latn sag_Latn
aSport.info - Gjërat po shkojnë më së miri për kampionët në fuqi të Europes. Bayern kryeson Bundesligën, është kualifikuar i pari në 1/8 e Champions League dhe ka avancuar në Dfb-Pokal. Të gjitha këto pa asnjë humbje. Vetëm 2 barazime për djemtë e drejtuar nga Pep Guardiola, të cilët synojnë të mbrojnë tre trofetë e fituar një sezon më parë nën drejtimin e Jupp Heynckes. Dhe për ti vënë kapakun, Bayern fitoi për herë të parë pas 3 vitesh këtë të shtunë ndaj kundërshtarit më të madh, nën kampionit të Europës Borussia Dortmund, me një rezultat të pastër 0-3 në Signal Iduna Park, me gola të Mario Götze, Arjen Robben dhe Thomas Müller.
Por ashtu siç ndodh kudo me klubet e mëdha, në momentin kur ato nuk lënë vënd për kritika, mediat gjejnë tema jashtë fushës për të krijuar lajm. Dhe këtë herë duket se Bayern ja ka dhënë vetë shkasin. Sipas raportimeve nga Gjermania, më saktë nga vetë ‘Bild’, Pep Guardiola ka mbajtur një fjalim përpara skuadrës në prag të sfides me Dortmund, duke kërcënuar se ‘spiunin’ do ta gjente dhe ai sdo të luante më nën drejtimin e tij. Por çfare kishte ndodhur dhe kush është ky spiuni?
Prej disa javësh gazeta Gjermane ‘Bild’ raporton përpara ndeshjeve të Bayern formacionin dhe skemën me të cilën Bayern do luajë, diçka e çuditshme duke parë se stërvitjet përpara ndeshjeve janë të mbyllra, ndërsa bisedat taktike bëhen vetëm mes trajnerit dhe lojtarëve në kabinë. Kulmi arriti pikërisht përpara sfidës më të rëndësishme. ‘Bild’ tregonte përpara sfidës jo vetëm formacionin dhe lojtarët që do luanin, por dhe mënyrën taktike sesi Bayern do të mposhtte Dortmund. Topa te gjatë prapa krahëve të mbrojtjes së Borussiës, ndërrim i shpejtë i krahëve, bllokimi i kundërsulmeve. Të gjitha këto levizje që u panë dhe në fushë të shtunen gjendeshin në lajmin e ‘Bild’ disa orë përpara ndeshjes. Kush mund ti dijë këto gjëra veç lojtarëve?
Për këtë arsye trajneri Guardiola duket se ka kërcënuar sy për sy skuadrën, madje duke u ‘betuar’ se do ta gjejë ‘spiunin’ : “Nuk më intereson kush është, do i pritet koka. Do ta përjashtoj, nuk ka për të luajtur më kurrë për mua. Do bëj çdo gjë të mundur për ta gjetur”, – raportohet se u ka thënë Guardiola lojtarëve në hotel përpara sfidës me Dortmund.
Edhe kryetari i bordit të Bayern Karl-Heinz Rummenigge ka dalë në mbrojtje të trajnerit, por me tone pak më të buta : “Kushdo të jetë duhet të ndalojë, pasi do të ketë probleme jo vetëm me trajnerin, por me gjithë skuadrën”.
E sigurta është që tani nuk është vetëm Pep Guardiola që do të gjejë ‘spiunin’, por gjithë bota.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn